Előterjesztés Zalakaros Város Önkormányzata Képviselőtestülete 2020. október 21-én tartandó ülésére

Tárgy: A Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosítása
Előterjesztést készítette: Torma László aljegyző
Tisztelt Képviselőtestület! 
A Képviselőtestület és szervei szervezeti és működési szabályait a 31/2014.(XI.27.) önkormányzati rendelet (továbbiakban: SZMSZ) tartalmazza. 

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 82. § (3) bekezdése értelmében a jegyzői és az aljegyzői tisztség egyidejű betöltetlensége, illetve tartós akadályoztatásuk esetére - legfeljebb hat hónap időtartamra - a szervezeti és működési szabályzat rendelkezik a jegyzői feladatok ellátásának módjáról.
Az SZMSZ 56. § (2) bekezdése tartalmaz szabályt erre az esetre, a jegyzői és az aljegyzői tisztség egyidejű betöltetlensége, illetve tartós akadályoztatásuk esetén a pénzügyi osztályvezető látja el a feladatot.
A Zalakarosi Közös Önkormányzati Hivatalnál jelenleg betöltetlen a jegyzői tisztség, így most ismételten indokolttá vált a szabályozás felülvizsgálata.  
Az Igazságügyi Minisztérium korábban az Mötv. 82.§ rendelkezéseinek jogalkalmazása kérdéseiben is állást foglalt: csak akkor elfogadható a szabályozás, ha a képesítési és alkalmazási feltételeknek megfelelő hivatali köztisztviselőről rendelkezik.
Ez alapján az előterjesztés javasolja a képviselőtestület számára az SZMSZ 56. § (2) bekezdését az alábbiak szerint módosítani:

56.§ (2) A jegyzői és az aljegyzői tisztség együttes betöltetlensége, illetve tartós távolléte, akadályoztatása esetén a jegyzői feladatokat legfeljebb 6 hónapra a jogi referens látja el.
Rendeleti javaslat:

Zalakaros Város Önkormányzata Képviselő-testülete megalkotja a …../2020 (……) önkormányzati rendeletét A Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosításáról.

Zalakaros, 2020. október 15.
Novák Ferenc

polgármester
Zalakaros Város Önkormányzata Képviselő-testületének

....../2020. (...) önkormányzati rendelete

A Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosításáról
Zalakaros Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) és d) pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Képviselőtestület és szervei szervezeti és működési szabályzatáról a következőket rendeli el:

1. §.

A Képviselőtestület és szervei szervezeti és működési szabályzatáról szóló 31/2014.(XI.27.) számú önkormányzati rendelet 56.§ (2) bekezdése helyébe az alábbi rendelkezés lép:
„(2) A jegyzői és az aljegyzői tisztség együttes betöltetlensége, illetve tartós távolléte, akadályoztatása esetén a jegyzői feladatokat legfeljebb 6 hónapra a jogi referens látja el.”
2. §. 

E rendelet a kihirdetését követő napon lép hatályba.
Novák Ferenc                                                                         Torma László
polgármester                                                                                aljegyző
Záradék:

Kihirdetve: 2020.
          Torma László

    jegyző

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

A rendelet-tervezet címe: A Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosítása
Társadalmi-gazdasági hatása: nincs
Költségvetési hatása: Nincs
Környezeti, egészségi következményei: Nincs

Adminisztratív terheket befolyásoló hatása: Nincs
Egyéb hatása: Nincs
A rendelet megalkotásának szükségessége: A Zalakarosi Közös Önkormányzati Hivatalnál jelenleg betöltetlen a jegyzői tisztség, így most ismételten indokolttá vált a szabályozás felülvizsgálata.  
Az Igazságügyi Minisztérium korábban az Mötv. 82.§ rendelkezéseinek jogalkalmazása kérdéseiben is állást foglalt: csak akkor elfogadható a szabályozás, ha a képesítési és alkalmazási feltételeknek megfelelő hivatali köztisztviselőről rendelkezik. Ennek a követelménynek tesz eleget a módosítási javaslat.

A rendelet megalkotása elmaradása esetén várható következmények: Marad a jelenlegi, a minisztériumi álláspont szerinti nem elfogadható szabályozás.
A rendelet alkalmazásához szükséges feltételek: rendelkezésre állnak.
Zalakaros, 2020. október 15.
Torma László
                                                                                        aljegyző
Indokolás a Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosításához
Általános indokolás

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 82. § (3) bekezdése értelmében a jegyzői és az aljegyzői tisztség egyidejű betöltetlensége, illetve tartós akadályoztatásuk esetére - legfeljebb hat hónap időtartamra - a szervezeti és működési szabályzat rendelkezik a jegyzői feladatok ellátásának módjáról.
Az SZMSZ 56. § (2) bekezdése tartalmaz szabályt erre az esetre, a jegyzői és az aljegyzői tisztség egyidejű betöltetlensége, illetve tartós akadályoztatásuk esetén a pénzügyi osztályvezető látja el a feladatot.

A Zalakarosi Közös Önkormányzati Hivatalnál jelenleg betöltetlen a jegyzői tisztség, így most ismételten indokolttá vált a szabályozás felülvizsgálata.  
Az Igazságügyi Minisztérium korábban az Mötv. 82.§ rendelkezéseinek jogalkalmazása kérdéseiben is állást foglalt: csak akkor elfogadható a szabályozás, ha a képesítési és alkalmazási feltételeknek megfelelő hivatali köztisztviselőről rendelkezik.

Ennek a követelménynek tesz eleget a módosítási javaslat.

Részletes indokolás

1. §-hoz

Rendelkezik arról, hogy a jegyzői és az aljegyzői tisztség együttes betöltetlensége, illetve tartós távolléte, akadályoztatása esetén a jegyzői feladatokat legfeljebb 6 hónapra a jogi referens látja el.
2. §-hoz

Hatályba léptető rendelkezést tartalmaz.

Zalakaros, 2020. október 15.
                    Torma László

            aljegyző

